স্বপ্নার বাড়ির কাছ দিয়েই একটি ভাঙাচোরা রাস্তা গিয়েছে। সেখান থেকে একটি গলি নেমে তা গিয়েছে স্বপ্নার বাড়ি পর্যন্ত। বারবার আবেদনেও সেই গলি কখনও রাস্তা হয়ে ওঠেনি। এক দশক আগে রাস্তা হবে বলে পাথরের টুকরো ছড়ানো হয়েছিল মাত্র। তাতে পাতকাটার ঘোষপাড়ার শখানেক পরিবারের যাতায়াত আরও দুর্বিষহ হয়ে উঠেছিল। স্বপ্নার সোনাজয়ের পরে শনিবার সকাল থেকে ওই গলিকে কংক্রিটের রাস্তা করার কাজ শুরু হয়েছে। সরকারি নির্দেশ এসেছে, যে ভাবেই হোক স্বপ্না বর্মণ গ্রামে পৌঁছনোর আগে রাস্তা তৈরি করে দিতে হবে।